இரவு நேரம்.
நம் கிரகத்தில் உள்ள பாதிக்கும் மேற்பட்ட விலங்குகளை மறைக்கும் இருண்ட உலகம்.
இப்போது வரை, கேமராக்கள் அவற்றின் வாழ்வை கோடிட்டு மட்டுமே காட்டியுள்ளன.
ஆனால் மேம்படுத்தப்பட்ட அடுத்தத் தலைமுறை தொழில்நுட்பத்தோடு,
நம்மால் பகலைப் போலவே இரவையும் தெள்ளத்தெளிவாக பார்க்க முடிகிறது.
மனிதக் கண்ணைவிட நூறு மடங்கு அதிக உணர்திறன் மிக்க கேமராக்களோடு...
இரவின் அழகை இப்போது நம்மால் நல்ல தரத்தில் படம்பிடிக்க முடிகிறது...
அதுவும் வண்ணமயமாக.
வேற்றுலக நிலப்பரப்புகள்.
இருளில் மட்டுமே சுறுசுறுப்பாக இருக்கும் விசித்திரமான உயிரினங்கள்.
முன்பு பார்த்திராத நடத்தைகள்.
இப்போது பூமியின் கடைசி வனப்பகுதியில்
வசிக்கும் விலங்குகளின் வாழ்க்கையை நம்மால் பின்தொடர முடியும்.
இரவு நேரம்.
நமீபியாவின் ஸ்கெலிடன் கடற்கரையில் சூரியன் அஸ்தமனமாகிறது.
வர்ணனையாளர் டாம் ஹிடில்ஸ்டன்
இங்கே ஆப்பிரிக்க பாலைவனம் அட்லான்டிக் பெருங்கடலை சந்திக்கிறது.
அது உயிரற்று காணப்படுகிறது.
ஆனால், ஒவ்வொரு வருடத்தின் சில மாதங்களில்,
இந்த கடற்கரை கடல் சார் விருந்தாளிகளால் நிரம்பி இருக்கும்.
கேப் ஃபர் சீல்கள்.
ஒவ்வொரு வசந்த காலத்திலும், இனப்பெருக்கம் செய்வதற்காக அரை மில்லியனளவு கரைக்கு வரும்.
புதிதாக பிறகும் குட்டிகளை வளர்க்க இது சரியான இடமாக இருக்கிறது.
சில வாரங்களே ஆகி இருக்கும்,
இந்த குட்டி அதன் தாயை முழுவதும் சார்ந்து இருக்கிறது.
முதல் நான்கு மாதங்களுக்கு,
அது தன் தாயின் உயர்ந்த-கலோரி பாலைத்தான் குடிக்கும்.
பசித்திருக்கும் குட்டிக்கு பால் கொடுப்பது மிகவும் சோர்வு தரும் வேலை.
எனவே பல நாட்கள், அந்த தாய் சீல்கள், உணவு உண்பதற்காக,
கடலுக்குத் திரும்ப நேரிடுகிறது.
தங்கள் குட்டிகளை...
தனியாக விட்டு விட்டுச் செல்கின்றன.
ஆனால் அஸ்தமன நேரம் ஆபத்தானது.
கரிய நிறம் கொண்ட குள்ளநரிகள் இரண்டு இருக்கின்றன.
பாதுகாப்பிற்கு தங்கள் தாய்மார்கள் இல்லாமல்...
குட்டிகள் தாங்களாகவே தங்களை பாதுகாத்துக் கொள்ள வேண்டும்.
கூரான பற்கள் மட்டும் தான் அவற்றின் ஆயுதம்.
பகல் நேரத்தில், அந்த குட்டிகளால் குள்ளநரிகளை விரட்டி விட முடியும்.
ஆனால் இரவு நெருங்கும் போது, நிலைமை தலைகீழாக மாறுகிறது.
இருட்டிய பிறகு, குள்ளநரிகளுக்கு வலிமை கூடுகிறது.
அந்த இளம் குட்டிகளுக்கு, இது ஒரு நீண்ட ஆபத்தான இரவாக இருக்கப் போகிறது.
இருட்டிய பிறகு, கடற்கரை ஓரங்களில் நடக்கக்கூடிய
இப்படி பட்ட நிகழ்ச்சிகளை, நாம் இதுவரை பார்க்க முடிந்ததில்லை.
ஆனால் எப்போதும் போல் அல்லாமல்...
இந்த ரகசிய நிகழ்வுகளை நாம் பார்க்க...
புதிய தொழில் நுட்பம் உதவுகிறது.
இருள் கவிழ்ந்து சில மணி நேரங்கள் வரை, இந்த இடம் மிகுந்த சத்தமாக இருக்கிறது.
இந்த குழப்பத்திற்கு இடையில், ஒரு தனிமையான குட்டி தன் தாயை அழைக்கிறது.
ஆனால் அருகே இருக்கும் மற்ற தாய் விலங்குகள் அதற்கு எந்த ஆதரவும் தரவில்லை.
கேப் ஃபர் சீல்கள் தங்கள் குட்டிகளை மட்டும் தான் பராமரிக்கின்றன.
அது தன்னையே பாதுகாத்துக்கொள்ள வேண்டியது தான்.
அதிர்ஷ்டவசமாக, கடலுக்கு மீன் பிடிக்க சென்ற தாயின் குட்டிகளால் கடற்கரை நிறைந்துள்ளது
நிலவு ஒளியில், அவை எல்லாம் ஒன்றாக சீல் குட்டிகள் காப்பகம் போல இணைந்துள்ளன.
அது தான் குட்டிகள் பாதுகாப்பாக இருக்க ஒரு சிறந்த வழி.
இரவு நேரத்தில் அவை ஜாக்கிரதையாக இருப்பது சரியானதே.
கடற்கரையில், மண்ணில் ஒரு தரைதட்டிய கப்பல் புதைந்து இருக்கிறது.
அது அந்த கடற்கரையில் மிக வலிமையான குள்ளநரி கூட்டத்தின் இருப்பிடமாக இருக்கிறது.
அவற்றின் 95 சதவீத உணவு
ஒன்று தான்: சீல் குட்டிகள்.
இந்த ஊளைகள் வேட்டையை ஆரம்பிப்பதற்கான ஒரு குரல் ஆகும்.
முதன் முதலில் படமாக்கப்படும் இந்த நிகழ்வில்,
குள்ளநரிகள் செய்யும் இரவு நேர வேட்டையை கேமராக்கள் பதிவு செய்கின்றன.
வளர்ந்த சீல்களை தோற்கடிப்பது கடினம்.
எனவே அந்த கூட்டம் குட்டிகளைத் தேடி, காப்பகத்திற்குள் நுழைகின்றன.
நமது பார்வையில்...
அந்த குட்டிகள் இருட்டில் மறைந்து இருக்கின்றன.
ஆனால் குள்ளநரிகளுக்கு சிறப்பான இரவு பார்வை இருப்பதால்...
அவற்றால் எந்த வாய்ப்பையும் பார்க்க முடிகிறது.
ஒரு குட்டி தூங்குகிறது.
அருகில் தாய் இருப்பதால்,
இந்த முறை, குள்ளநரிகள் பின் வாங்குகின்றன.
ஆனால் காப்பகத்தின் பாதுகாப்பை விட்டு ஒரு குட்டி வெளியே வந்து விட்டது.
மேலும் அது குறி வைக்கப்பட்டு விட்டது.
அதற்கு தப்பிப்பதற்கு ஒரே வழி கடலுக்குள் செல்வது தான்,
ஏனென்றால் அங்கே தான் குள்ளநரி பின்தொடர்ந்து வராது.
அதிர்ஷ்டவசமாக தப்பித்துவிட்டது.
கடல் அலைகளுக்கு அப்பால்...
பாலைவனத்தில் இருந்து ஒரு வினோதமான ஒலி கேட்கிறது.
சூரிய வெப்பத்தில் நாள் முழுதும் பாதுகாப்பாக இருந்து விட்டு,
தங்கள் பொந்துகளில் இருந்து சிறு விலங்குகள் குளிரான இரவு நேரத்தில் வெளியே வருகின்றன.
குரைக்கும் ஒரு ஆண் கெக்கோ, தன் காதலைத் தேடுகிறது.
ஆனால் அந்த இருட்டில், ஒரு துணையைக் கண்டு பிடிப்பது கடினம்.
அதனால் அது குரைக்கிறது.
அந்த பெண் கெக்கோவிற்கு அந்த ஒலி பிடிக்கிறது.
ஆனால் தன் காதலை அடைய...
அவள் தன் உயிரை பணயம் வைக்க வேண்டும்.
ஒரு வெள்ளை நிற பெண் சிலந்தி.
விஷத்தன்மையோடு கடித்து...
கெக்கோக்களை வேட்டையாடும்.
கருமையான இருளில், மண்ணில் ஏற்படும் சிறிய அசைவுகளால் தன் இரையைக் கண்டு பிடிக்கும்.
விரைவாக சிலந்தியிடமிருந்து தப்பித்ததால், அது, தன் இருப்பிடத்திற்கு சென்றுவிடுகிறது.
குரைக்கும் கெக்கோவிற்கு, தன் துணையைத் தேடுவது ஒரு ஆபத்ததான வேலை.
ஆனால் அது அந்த ஆபத்திற்குத் தயாராக இருக்கிறது.
இரவு நேரத்தில், இந்த பாலைவன கடற்கரையில் வேறு பல ஆச்சரியங்களும் காத்திருக்கின்றன.
இந்த மணல், கப்பல்களை மட்டும் விழுங்கவில்லை...
முழு நகரங்களையே விழுங்கி இருக்கிறது.
அறிமுகமில்லாத, இரவில் பேய்கள் நோட்டமிடும்...
பாழடைந்த ஒரு பழைய சுரங்க அலுவலகம்.
ஒரு பழுப்பு நிற கழுதைப்புலி உள்ளூர் கடற்கரை ஓநாய் என அழைக்கப்படுகிறது.
இந்த விலங்குகளின் இரவு வாழ்க்கையைப்பற்றி பார்ப்பது
நமக்கு இது தான் முதல் முறை.
பாழைடைந்த, உபயோகமற்ற ஒரு கசினோவில் ஒரு சிறு குடும்பம் வசிக்கிறது.
ஒரு தாய்...
மற்றும் அவளின், இரண்டு இளம்வயது பெண் குட்டிகள்.
அந்த இளம் குட்டிகள், நாள் முழுதும் ஒன்றும் சாப்பிடவில்லை.
அவை பசியோடு இருக்கின்றன.
மற்றும் கோபமாக இருக்கின்றன.
இந்த வினோதமான சண்டைக்கு முகவாய்-மல்யுத்தம் என்று பெயர்.
இப்படித்தான் இளம் கழுதைப்புலிகள் தங்களது வலிமையை சோதித்துப் பார்த்துக் கொள்ளும்.
அவை இவ்வாறு சண்டையிடும் போது, அவற்றின் தாய் தான் உணவு கொண்டு வர வேண்டும்.
பழுப்பு நிற கழுதைப்புலிகள், தோட்டி விலங்குகளாக கருதப்படுகின்றன.
ஆனால் இந்த கடற்கரை பகுதியில், அவை சீல் குட்டிகளை வேட்டையாட...
கற்றுக் கொண்டு இருக்கின்றன.
இப்போது, முதல் முறையாக,
அவை தங்கள் இரையை பிடிக்க இருள் எப்படி உதவுகிறது என எங்களால் காண்பிக்க முடிகிறது.
எங்களது கேமராக்கள் இல்லாமல்...
அந்த கழுதைப்புலியை கண்டு பிடிப்பது மிகவும் கடினமாக இருக்கும்.
இருளில் மறைந்த வண்ணம்...
அது அந்த சீல்களை துரத்துவதில்லை...
அந்த சீல்கள் தன்னைத் தேடி வருவதற்காக காத்திருக்கிறது.
எட்டும் தூரத்தில் இருக்கின்றன.
ஆனால் கழுதைப்புலிக்கு ஆதரவாக நிலைமை இப்போது மாறப்போகிறது.
நடு இரவு நேரத்திற்கு பின்னர்,
நிலவொளியை மறைத்தவாறு, ஒரு புகை போன்ற பனி மூட்டம் கடலில் தோன்றுகிறது.
இதனால் கழுதைப்புலியைப் பார்ப்பது, இப்போது சீல்களுக்கு மேலும் கடினமாக ஆகி விட்டது.
அது பாறைகளுக்கிடையே பதுங்கிக் கொண்டு...
காத்திருக்கிறது.
இறுதியாக, சரியான இலக்கு தோன்றுகிறது.
அதன் கூரான பற்கள் வேலையை முடிக்கிறது.
இந்த வேட்டை, தேவை இல்லாத கவனத்தை ஈர்க்கிறது.
அதிக பசியோடு உள்ள குள்ளநரிகள் 20க்கு ஒன்று என்ற கணக்கில் அதை சூழ்ந்து கொள்கின்றன.
ஆனால் அந்த முழு கூட்டமும் இந்த வலிமையான இரவு வேட்டையாடுபவற்றிற்கு நிகர் இல்லை.
இந்த இரவிற்கான வேட்டை முடிந்துவிட்டது.
விடியலின் முதல் வெளிச்சத்தில்...
குள்ளநரிகள் தங்கள் இருப்பிடமான பாழடைந்த கப்பலுக்கு திரும்பி விட்டன.
சீல்கள் இருப்பிடத்தில் சற்று சுறுசுறுப்பாகின்றன.
ஒன்றாக சேர்ந்து இருந்ததன் மூலம், பெரும்பான்மையானவை அந்த இரவை கழித்துவிட்டன.
ஒரு குட்டி, பரிச்சயமான குரலைக் கேட்கிறது.
அம்மா வந்து விட்டது.
இறுதியாக அதற்கு பால் கிடைத்துவிட்டது.
இன்னும் சில மாதங்களில்,குட்டிகள் கடற்கரையை விட்டு செல்ல கூடிய அளவு பெரிதாகிவிடும்...
மேலும் தங்கள் வாழ்வின் அடுத்த அத்தியாயத்தை கடலில் தொடங்கத் தயாராகி விடும்.
நமீபியாவின் ஸ்கெலிடன் கடற்கரையும் மறுபடியும் அமைதியாகி விடும்.
இரவில் பூமி
இரவில் படமாக்கப்பட்டது
'எர்த் அட் நைட்' குழு எதிர்நோக்கிய பெரிய பிரம்மாண்டமான சவால் என்னவென்றால்
பாழடைந்த ஒரு நகரத்தை வலம் வந்து,
மறைத்திருக்கும் அந்த பழுப்பு நிற கழுதைப்புலியை படம் பிடிப்பது தான்.
பல மைல்கள் சுற்றுப்புறத்தில் நாங்கள் மட்டும் தான் மனிதர்கள்.
கரீனா தாமஸ் உதவி தயாரிப்பாளர்
அதோடு இரவு நேரத்தில் பயமாக இருக்கும்.
அந்த அச்சுறுத்தும் உணர்வு
ஒரு பெரிய கழுதைப்புலியை நேருக்கு நேர் பார்த்த போது இன்னும் அதிகமானது.
மிகவும் அருகில் இருக்கு.
கழுதைப்புலி விஞ்ஞானி டாக்டர். இன்க்ரிட் வீசெல் உட்பட,
இரவில் இந்த விலங்குகள் என்ன செய்யும் என்று நாம் தெரியாமலேயே இருந்துவிட்டோம்.
நான் பல வருடங்கள் பகல் நேரத்தில் அவற்றை கண்காணித்திருக்கிறேன்.
இன்க்ரிட் வீசெல் பழுப்பு நிற கழுதைப்புலி ஆராய்ச்சி திட்டம்
ஆனால் இரவில் அதன் நடத்தை மாறுபட்டு இருக்கலாம்.
இந்த காணொளியைப் பார்க்க மிகவும் ஆவலாக இருக்கிறேன்.
இரவில் ஒளிப்பதிவு செய்யக்கூடிய ஒரு ட்ரோன் அந்த பாழைடைந்த கட்டிடங்களை சுற்றி பார்த்து
கேமராக்களை எங்கு வைத்தால் சிறப்பாக இருக்குமென குழுவினருக்கு காட்டிக்கொடுத்தது
பாழடைந்த கசினோவில் அவர்கள் ஒரு இடம் கண்டு பிடித்தார்கள்.
அது ஆச்சரியமாக இருக்கு.
கழுதைப்புலிகளை ஆராய்ச்சி செய்து கொண்டு இருக்கும் இந்த இருபது வருடங்களில்,
இரவில் படப்பிடிப்பு செய்யும் நிறுவனத்தோடு இப்போதுதான் முதன்முதலில் வேலை செய்கிறேன்.
பல வாரங்கள் கவனித்ததில்,
கழுதைப்புலிகளின் இரவுநேர நடவடிக்கைகள் பற்றி குழு மிகவும் ஆச்சரியமடைந்துள்ளனர்.
இதில் சிலவற்றை இன்க்ரிட் கூட இதற்கு முன்னர் பார்த்ததில்லை.
ஆஹா, இன்று இது ஒரு ஆச்சரியமான காட்சியாக இருந்தது.
என்னால் நம்பவே முடியவில்லை.
ஆனால் எப்படி அந்த கழுதைப்புலிகளின் அருகில் இருந்த
குள்ளநரிகளும் வேட்டையில் கலந்து கொண்டன, என்பது அவருக்கு ரொம்ப ஆச்சரியமாக இருந்தது.
இந்த குள்ளநரிகள் அந்த கழுதைப்புலியை துன்புறுத்துகின்றன.
இது இரவு நேரத்தில் அதிகமாக நடப்பதாக நான் நினைக்கிறேன்.
ஒரு குள்ளநரி மிகவும் தைரியத்தோடு
கழுதைப்புலியின் இருப்பிடத்திற்கு சென்று ஒரு திருட்டுத்தனமான நோட்டம் கூட செய்தது.
அது ஒரு நல்ல யோசனை கிடையாது.
அவை இரவில் செய்வதை பார்ப்பதற்கு, மிகவும் சுவாரஸ்யமாக இருக்கிறது.
விஞ்ஞானிகளுடனும் தற்கால தொழில் நுட்பத்துடனும் சேர்ந்து,
வேலை செய்து இந்த ரகசியமான இரவுநேர விலங்குகளின்
இதுவரை கண்டிறாத நிகழ்வுகளை நமது குழுவால் படம் பிடிக்க முடிந்தது.
தமிழாக்கம் மேனகா மணிகண்டன்